ગુજરાતના પદનામિત મુખ્યમંત્રી 26મીએ શપથ લઇ રહ્યાં છે. તેમની સાથે નિતીન પટેલ પણ છે. સંભવ છે કે રૂપાણી તેમની સાથે કેબિનેટના સભ્યોના શપથ પણ લેવડાવશે. રૂપાણી કેબિનેટમાં બાબુ બોખિરીયા, ભૂપેન્દ્રસિંહ ચૂડાસમા, કૌશિક પટેલ, સૌરભ પટેલ, આર.સી.ફળદુ, દિલીપ ઠાકોર, જ્યેશ રાદડિયા, પ્રદિપસિંહ જાડેજા, પરસોત્તમ સોલંકી, રાજેન્દ્ર ત્રિવેદી, દુષ્યંત પટેલ, વલ્લભ કાકડીયા, મનીષા વકીલ, પૂર્ણેશ મોદી અને વિભાવરી દવેનો સમાવેશ થઇ શકે છે. રૂપાણીની છેલ્લી કેબિનેટમાં નવ કેબિનેટ મંત્રીઓ અને 16 રાજ્યકક્ષાના મંત્રીઓ હતા. આ વખતે તેઓ કેબિનેટનું કદ નાનું રાખશે, કારણ કે 2019માં લોકસભાની ચૂંટણી આવે છે ત્યારે તે પહેલાં ભાજપનું હાઇકમાન્ડ વિસ્તરણ કરવાના મૂડમાં છે. રૂપાણીની હાલની ટીમમાં સિનિયર સભ્યોનો અભાવ છે. માત્ર ચાર થી પાંચ સિનિયર સભ્યો એવાં છે કે જેઓને કેબિનેટ રેન્ક આપી શકાય તેમ છે તેથી રાજ્યકક્ષાના મંત્રીઓ રહી ચૂકેલા બે કે ત્રણ સભ્યોને પ્રમોશન આપવામાં આવે તેવી સંભાવના નકારી શકાતી નથી.